**Kultúrne podujatia**

**Banskobystrická polonistika sa od počiatku aktívne zapájala do spoločenského a kultúrneho diania nielen na pôde univerzity, ale aj v meste Banská Bystrica. Úzko spolupracuje s viacerými inštitúciami, ktorým pomáha spoluorganizovať podujatia propagujúce poľskú kultúru v rámci regiónu. K najvýznamnejším patria Poľský inštitút v Bratislave, Štátna vedecká knižnica v Banskej Bystrici, Akadémia umení v Banskej Bystrici, Bábkové divadlo na Rázcestí a Centrum nezávislej kultúry Záhrada. V nasledujúcej časti prinášame prehľad kultúrnych podujatí od r. 2008. Prehľad predchádzajúcich aktivít je možné nájsť v publikácii *10 rokov polonistiky na Univerzite Mateja Bela v Banskej Bystrici*.**

**2008**

* Vernisáž výstavy *Osobnosti Poľska*, ktorá sa uskutočnila v rámci osláv 10. výročia založenia polonistiky na pôde FHV UMB. <http://www.fhv.umb.sk/katedry/katedra-slovanskych-jazykov/polonistika/materialy-k-odkazom/osobnosti-polska.html>
* Výstava poľských plagátov, ktorú v priestoroch ŠVK v Banskej Bystrici pripravil Poľský inštitút v Bratislave v spolupráci s polonistikou ako súčasť osláv 10. výročia jej založenia.

**2009**

* Prezentácia dlho očakávaného prekladového slovníka pod názvom *Słownik terminologii prawniczej i ekonomicznej polsko-słowacki*, ktorá prebehla na pôde FHV UMB a na ktorej sa zúčastnila jedna z autoriek – Mgr. Gabriela Zoričáková. <http://www.fhv.umb.sk/katedry/katedra-slovanskych-jazykov/polonistika/materialy-k-odkazom/prezentacia-slovnika.html>

**2012**

* *Diskusný večer s básnikom Wojciechom Wenclom*, ktorý polonistika pripravila v spolupráci s Poľským inštitútom v Bratislave. Podujatie sa uskutočnilo v Centre nezávislej kultúry Záhrada. Moderátorom večera bol mgr Jakub Pacześniak, lektor poľského jazyka na FHV UMB. Súčasťou programu bolo čítanie poézie autora a jej prekladov z dielne našich študentov.

<http://www.fhv.umb.sk/katedry/katedra-slovanskych-jazykov/fotogaleria/poeticky-vecer-s-wojciechom-wenclom.html>

* *Otvorenie Centra poľského jazyka a kultúry pri Katedre slovanských jazykov FHV UMB*. Vznik centra znamenal míľnik v rozvoji banskobystrickej polonistiky, pretože sa vytvorila platforma umožňujúca efektívnejšiu propagáciu poľského jazyka a kultúry v regióne, nadväzovanie a rozvíjanie kontaktov slovenskej a poľskej vedeckej i kultúrnej verejnosti. <http://www.fhv.umb.sk/katedry/katedra-slovanskych-jazykov/centrum-polskeho-jazyka-a-kultury/>
* Výstava poľského Ústavu pamäti národa vo Varšave (Instytu Pamięci Narodowej w Warszawie) pod názvom *Fenomén “Solidarity”. Momentky zo života Poľska (Fenomen „Solidarności“. Migawki z życia Polski)*, ktorá bola sprístupnená v priestoroch auly FHV UMB na Ružovej 14. Súčasťou otvorenia výstavy bola prednáška dr Przemysława Gasztold-Seńa približujúca prítomným význam hnutia Solidarita v európskej tradícii boja proti totalitným režimom.
* Koncert populárnej poľskej kapely Öszibarack v Centre nezávislej kultúry Záhrada, na ktorom sa organizačne podieľali aj pracovníci polonistiky a ktorý bol súčasťou programu otvorenia Centra poľského jazyka a kultúry. Program moderoval mgr Jakub Pacześniak.
* Výstava *Varšavská univerzita v dobe Chopina a na prahu 3. tisícročia* venovaná premenám jednej z najväčších poľských vzdelávacích ustanovizní. Výstava bola inštalovaná v spolupráci s Poľským inštitútom v Bratislave v aule FHV UMB na Ružovej 14. <http://www.fhv.umb.sk/katedry/katedra-slovanskych-jazykov/polonistika/materialy-k-odkazom/vystava-varsavska-univerzita.html>
* Koncert poľského študentského sláčikového kvarteta, ktorý ako súčasť programu vedeckého seminára *Poľsko-slovenský medzikultúrny dialóg* zorganizovala na pôde FHV UMB nadácia Cultura Animi. <http://www.fhv.umb.sk/katedry/katedra-slovanskych-jazykov/polonistika/materialy-k-odkazom/koncert.html>

**2013**

* Stretnutie s významným slovenským prekladateľom Karolom Chmelom v ŠVK v Banskej Bystrici. Organizačne sa na ňom podieľali Štátna vedecká knižnica v Banskej Bystrici – Centrum slovanských štúdií a banskobystrická polonistika (Centrum poľského jazyka a kultúry spolu s Katedrou slovanských jazykov FHV UMB). Na stretnutí sa študenti dozvedeli veľa zaujímavého o práci prekladateľa a jeho úlohe pri propagácii literatúry a kultúry prostredníctvom prekladu.
* Stretnutie so spisovateľom Hubertom Klimkom-Dobrzanieckým a poľským multiinštrumentalistom Tomaszom Drozdkom v ŠVK v Banskej Bystrici v rámci Dní poľskej kultúry. Podujatie organizačne zastrešili Poľský inštitút v Bratislave, banskobystrická polonistika a ŠVK v Banskej Bystrici. <http://www.fhv.umb.sk/katedry/katedra-slovanskych-jazykov/polonistika/materialy-k-odkazom/h-klimko.html>